Komisijas paziņojums Padomei lai veiktu grozījumus direktīvās saistībā ar sarunām par ekonomiskās partnerības nolīgumiem ar ĀKK valstīm un reģioniem {SEC(2006)1427} /* COM/2006/0673 galīgā redakcija */





[pic] | EIROPAS KOPIENU KOMISIJA | Briselē, 28.11.2006 COM(2006) 673 galīgā redakcija KOMISIJAS PAZIŅOJUMS PADOMEI lai veiktu grozījumus direktīvās saistībā ar sarunām par ekonomiskās partnerības nolīgumiem ar ĀKK valstīm un reģioniem {SEC(2006)1427} IEVADS PRIEKšLIKUMA KONTEKSTS | 110 | Priekšlikuma pamatojums un mērķi Šā paziņojuma mērķis ir uzaicināt Dienvidāfriku pievienoties ĀKK valstu grupai sarunās par ekonomiskās partnerības nolīgumiem (EPN) Dienvidāfrikā (SADC–Dienvidāfrikas attīstības apvienība). | 120 | Vispārīgais konteksts Šajā paziņojumā ir ņemts vērā SADC priekšlikums, ko iesniedza apspriešanai 2006. gada 7. martā, un paziņojuma 2. pielikums ir pagaidu atbilde saistībā ar minēto priekšlikumu. EK-SADC sarunas par EPN tika uzsāktas 2004. gada jūlijā, bet tehnisku iemeslu dēļ tika pārtrauktas 2005. gadā, kad abas puses apzinājās, ka stabilu reģionālo integrācijas procesu Dienvidāfrikā iespējams panākt tikai tad, kad EK un Dienvidāfrikas tirdzniecības, attīstības un sadarbības nolīguma tirdzniecības sekas tiks izskaidrotas citiem Dienvidāfrikas Muitas savienības dalībniekiem. Tādēļ SADC priekšlikums paredz apvienot vienā sarunu procesā gan tirdzniecības, attīstības, sadarbības nolīguma (TASN) pārskatīšanas procesu, gan EK un SADC ekonomiskās partnerības nolīgumu sarunu procesu. | 130 | Spēkā esošie noteikumi priekšlikuma jomā Direktīvas par ekonomiskās partnerības nolīgumu sarunām ar ĀAK valstīm un reģioniem (1. pielikums dokumentā Nr. 9930/02). | 141 | Atbilstība pārējiem Eiropas Savienības politikas virzieniem un mērķiem Ja šo paziņojumu pieņems, tas palīdzēs noslēgt EK un SADC sarunas par EPN, kas ir viens no Eiropas Savienības mērķiem. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | 219 | 2006. gadā notika vairākas EPN sarunu kārtas starp ES un SADC augstāko ierēdņu līmenī, lai apspriestu šā priekšlikuma nozīmi. | Ekspertu atzinumu pieprasīšana un izmantošana | 229 | Neatkarīgu ekspertu atzinums nebija vajadzīgs. | 230 | Ietekmes provizoriskās norādes Pievienotais dienestu darba dokuments ir provizorisks ietekmes novērtējums par ierosinātā grozījuma potenciālo ietekmi. | PRIEKšLIKUMA JURIDISKIE ASPEKTI | 305 | Ierosināto pasākumu kopsavilkums Ierosinātais papildinājums sarunu direktīvās strukturēts šādi. 1. Atbilstīgi SADC EPN sarunu grupas ierosinātajam 2006. gada 7. marta priekšlikumam Dienvidāfriku uzaicina pievienoties ĀAK valstu grupai sarunās par EPN Dienvidāfrikā. 2. Ja ar ĀAK valstu grupu, tostarp Dienvidāfriku, tiek noslēgts EPN, TASN tirdzniecības noteikumus aizstās EPN tā spēkā stāšanās dienā. 3. Ņemot vērā Dienvidāfrikas konkurētspēju, obligāti jāsaglabā atsevišķs tirdzniecības režīms attiecībā uz EK tirgus atvēršanu Dienvidāfrikas precēm. 4. Tirgus pieejamības noteikumi, kas attiecas uz tirdzniecību starp EK un Dienvidāfriku, tiks apspriesti, ņemot vērā TASN noteikumus, un pamatoti uz pilnīgu analīzi par potenciālo ietekmi uz ES ekonomiku. Noteiktu izņēmumu skaitu var neiekļaut sarunu darbības jomā. 5. Īpaša uzmanība tiks veltīta, lai izveidotu izcelsmes noteikumu sistēmu ar atbilstošiem izpildes pasākumiem un nodrošinātu divu dažādo tirdzniecības režīmu nošķīrumu, pamatojoties uz pirms tam veiktu ad hoc novērtējumu. 6. Vajadzības gadījumā tiks iekļauti aizsardzības pasākumi. | 310 | Juridiskais pamats EK dibināšanas līguma 133. pants un Sarunu direktīvas par ekonomiskās partnerības nolīgumiem ar ĀAK valstīm un reģioniem (2002. gada 12. jūnija dokuments Nr. 9930/02). | 329 | Subsidiaritātes princips Paziņojums ir Kopienas ekskluzīvā kompetencē. Tāpēc subsidiaritātes principu nepiemēro. | Proporcionalitātes princips Paziņojums ir saskaņā ar proporcionalitātes principu šāda iemesla dēļ. | 331 | ES un SADC sarunu kontekstā par EPN ierosinātās rīcības forma (papildinājums sarunu direktīvām) ir iespējami vienkārša. | Juridisko instrumentu izvēle | 341 | Ierosinātais juridiskais instruments: papildinājums sarunu direktīvām. | 342 | Citi instrumenti nebūtu piemēroti šāda iemesla dēļ. Tas ir ātrākais veids, kā noslēgt ES un SADC sarunas par EPN. | IETEKME UZ BUDžETU | 409 | Paziņojumam nav finansiālas ietekmes. | 1. KOMISIJAS PAZIŅOJUMS PADOMEI lai veiktu grozījumus direktīvās saistībā ar sarunām par ekonomiskās partnerības nolīgumiem ar ĀKK valstīm un reģioniem 2006. gada 7. martā SADC iesniedza EK priekšlikumu apspriešanai, kurā paredzēts oficiāli iekļaut Dienvidāfriku SADC sarunās par EPN. Šis priekšlikums jo īpaši izceļ pieeju tirgum kā vienīgo jautājumu, vienlaikus noraidot turpmākas sarunas par noteikumiem saistībā ar tirdzniecību. Savukārt ES tiek piedāvāta pieeja, kas pašreiz ir noteikta TASN visiem SACU dalībniekiem ( Dienvidāfrika, Botsvāna, Lesoto, Namībija un Svazilenda („ BLNS ”)), ar iespēju paaugstināt tarifus, ņemot vērā varbūtējo BLNS bažas. Attiecībā uz valstīm, kas nav Dienvidāfrikas Muitas savienības ( SACU ) dalībnieces, bet piedalās SADC sarunās par EPN, t.i., Mozambika, Angola un Tanzānija ( „MAT” – ir mazāk attīstītās valstis un tāpēc ir saņēmējvalstis iniciatīvā „Viss, izņemot ieročus” ), minēta prasība, ka uz līguma pamata tiek vienpusēji piešķirts atbalsts iniciatīvai "Viss, izņemot ieročus", bet tādējādi tas ir pretrunā ar PTO noteikumiem. Minētais priekšlikums izraisa šādus jautājumus. Vai piekrist Dienvidāfrikas iesaistīšanai EPN, un, ja atbilde ir apstiprinoša, tad ar kādiem nosacījumiem? Vai mēs varam visas saistības neiekļaut ar tirdzniecību saistītos noteikumos? EK uzskata, ka tā var piekrist Dienvidāfrikas iekļaušanai EK un SADC sarunās par EPN. Tomēr minētā piekrišana saistās ar konkrētiem nosacījumiem un prasībām attiecībā uz Dienvidāfrikai piemēroto tirdzniecības režīmu, situāciju MAT valstīs, turpmākā nolīguma darbības jomu un definīciju par tarifu piedāvājumiem. SADC priekšlikums ir atbalstāms, ciktāl tas izskaidro Dienvidāfrikas lomu sarunās un nosaka vajadzīgo pamatu turpmākām apspriedēm, ko veido institucionāli saskaņotas un ekonomiski integrētas to valstu pamatgrupas, kas pakāpeniski varētu paplašināt grupas dalībnieku loku, lai reģionā integrētu vairāk valstu. Tomēr Dienvidāfrikas iesaistīšana ekonomiskās partnerības nolīgumos rada vērā ņemamas grūtības. Tā kā Dienvidāfrikai ir konkurētspējīgākā ekonomika reģionā, nevar piemērot tirdzniecības režīmu, kāds ir ar pārējām SACU valstīm. EK būs jādiferencē tarifu režīms, vienlaikus saglabājot grupas reģionālo vienotību. Attiecībā uz tirdzniecības režīma diferenciāciju EK būs jāgarantē to, ka atbilstoši un stingri tiek kontrolēti sākotnējie noteikumi un īstenots autonoms aizsardzības mehānisms, ko automātiski piemēro tirdzniecības nevienmērīgas attīstības gadījumā saistībā ar noteikumu neievērošanu. Neiekļaujot visas saistības ar tirdzniecību saistītos noteikumos (piemēram, pakalpojumi, investīcijas, valsts iepirkums, tirdzniecības veicināšana, intelektuālā īpašuma tiesības un konkurence), ir ļoti sarežģīti panākt atbilstību Kotonu nolīgumam. Pie tam minētie noteikumi ir EPN attīstības dimensijas pamatā. Ir skaidrs, ka šajās jomās EK necenšas panākt pieeju tās uzņēmumiem. Tās mērķis ir veicināt reģionālo saskaņotību, kā arī reģionālo preferenci, lai uzņēmējiem būtu nodrošināti paredzami, pārredzami un izpildāmi noteikumi. Lai definētu atbilstošu EPN noteikumu kopumu, pieņemams kompromiss būtu pakāpeniska metode un pārskatīšanas klauzulas. Visbeidzot līgumiski pamatota režīma piemērošana iniciatīvā „Viss, izņemot ieročus”, ko pieprasīja Mozambika, Angola un Tanzānija ( MAT ), neatbilst PTO noteikumiem, jo tas ir pretrunā ar VVTT 24. pantā noteiktajām prasībām un tādējādi rada diskrimināciju attiecībā pret citām iniciatīvas līdzekļu saņēmējvalstīm. EK uzskata, ka arī minētās valstis vajadzētu iekļaut sarunu procesā par EPN, jo citādi vēl vairāk tiktu pastiprināta reģiona sadrumstalotība, nevis veicināta tā integrācija, kas ir EPN pamatmērķis. Lai arī kāda būtu EPN galīgā forma, turpmākajā nolīgumā jāparedz iespēja, ka vēlāk var pievienoties tās ĀKK reģiona valstis, kas to vēlas. Šā paziņojuma mērķis ir izskaidrot priekšrocības, kas rodas, izdarot grozījumus direktīvās saistībā ar sarunām par ekonomiskās partnerības nolīgumiem ar ĀKK valstīm un reģioniem, lai oficiāli iekļautu Dienvidāfriku EK un SADC sarunu procesā par EPN, kā arī nosacījumus, kas saistīti ar minētajiem grozījumiem. Šā paziņojuma 1. pielikums ir papildinājuma projekts, lai izdarītu grozījumus direktīvās saistībā ar sarunām par ekonomiskās partnerības nolīgumiem ar ĀKK valstīm un reģioniem. 2. pielikumā ir EK atbilde uz SADC EPN sistēmu, kas iesniegta 2006. gada 7. martā. Pievienotais Komisijas dienestu darba dokuments ir provizorisks ietekmes novērtējums, kurā īsumā izklāstīta EK un SADC sarunu par EPN situācija, risināmās problēmas un ekonomiska un institucionāla rakstura jautājumi saistībā ar minētajiem grozījumiem. 1. PIELIKUMS PIELIKUMS DIREKTīVāM SAISTīBā AR SARUNāM PAR EKONOMISKāS PARTNERīBAS NOLīGUMIEM AR ĀKK VALSTīM UN REģIONIEM (2002. gada 12. jūlija dokuments Nr. 9930/02) 1. Atbilstīgi SADC EPN sarunu grupas ierosinātajam 2006. gada 7. marta priekšlikumam Dienvidāfriku uzaicina pievienoties ĀAK valstu grupai sarunās par EPN Dienvidāfrikā. 2. Ja ar ĀAK valstu grupu, tostarp Dienvidāfriku, tiek noslēgts EPN, TASN tirdzniecības noteikumus aizstās EPN tā spēkā stāšanās dienā. 3. Ņemot vērā Dienvidāfrikas konkurētspēju, obligāti jāsaglabā atsevišķs tirdzniecības režīms attiecībā uz EK tirgus atvēršanu Dienvidāfrikas precēm. 4. Tirgus pieejamības noteikumi, kas atteicas uz tirdzniecību starp EK un Dienvidāfriku, tiks apspriesti, ņemot vērā TASN noteikumus, un pamatoti uz pilnīgu analīzi par potenciālo ietekmi uz ES ekonomiku. 5. Īpaša uzmanība tiks veltīta, lai izveidotu izcelsmes noteikumu sistēmu ar atbilstošiem izpildes pasākumiem un nodrošinātu divu dažādo tirdzniecības režīmu nošķīrumu, pamatojoties uz pirms tam veiktu ad hoc novērtējumu. 6. Vajadzības gadījumā tiks iekļauti aizsardzības pasākumi. 2. PIELIKUMS EK atbilde attiecībā uz SADC EPN sistēmu, kas iesniegta apspriešanai 2006. gada 7. martā Priekšvēsture SADC EPN grupa 2006. gada 7. martā iesniedza priekšlikumu, kā veidot EPN sarunas. Priekšlikums ir šāds. Dienvidāfrika piedalās EPN sarunās; Mozambikai, Angolai un Tanzānijai garantē līgumiski pamatotu, vienpusēji piešķirtu režīmu tāpat kā iniciatīvā „Viss, izņemot ieročus”; pieeja tirgum ir vienīgais jautājums, ko apspriež sarunās; tā dēvētos jaunos jautājumus var kopīgi apspriest, bet bez vienošanās par saistībām EPN ietvaros. Saistībā ar pieeju tirgum EK tiek pieprasīts attiecināt iniciatīvas „Viss, izņemot ieročus” režīmu uz visām valstīm, ieskaitot Dienvidāfriku. Savukārt ES tiek piedāvāta pieeja, kas pašreiz ir noteikta EK un Dienvidāfrikas tirdzniecības, attīstības, sadarbības nolīgumā (TASN) visiem Dienvidāfrikas Muitas savienības ( SACU ) dalībniekiem. Tomēr šāds piedāvājums pieejai tirgum varētu likt paaugstināt pašreiz spēkā esošos TASN muitas nodokļus vairākiem produktiem, lai mazinātu bažas Botsvānā, Lesoto, Namībijā un Svazilendā (BLNS). Īpašu uzmanību jāvelta Lesoto, jo tai ir vismazāk attīstītās valsts statuss. EPN struktūra SADC priekšlikums ir atbalstāms, ciktāl tas izskaidro Dienvidāfrikas lomu sarunās un nosaka vajadzīgo pamatu turpmākām apspriedēm, ko veido institucionāli saskaņotas un ekonomiski integrētas to valstu pamatgrupas, kas pakāpeniski varētu paplašināt grupas dalībnieku loku, lai reģionā integrētu vairāk valstu. Tādēļ EK var piekrist Dienvidāfrikas iekļaušanai EK un SADC sarunās par EPN. Tomēr minētā piekrišana saistās ar konkrētiem nosacījumiem un prasībām attiecībā uz situāciju MAT valstīs, turpmākā nolīguma darbības jomu un definīciju par tarifu piedāvājumu. EK uzskata, ka SADC EPN sarunu grupas priekšlikums neiekļauj Mozambiku, Angolu un Tanzāniju sarunu procesā par EPN un pastiprina reģiona sadrumstalotību, nevis veicina tā integrāciju, kas ir EPN pamatmērķis. Jebkurā gadījumā un neskatoties uz SADC ekonomiskās partnerības nolīgumu struktūru, nolīgumā jāparedz iespēja, ka vēlāk var pievienoties visas ĀKK reģiona valstis, kas to vēlas, nolīguma pusēm atbilstīgi vienojoties. Tirgus pieeja precēm Ņemot vērā Dienvidāfrikas konkurētspēju, jo īpaši lauksaimniecībā, obligāti jānosaka atšķirīgs tirdzniecības režīms Dienvidāfrikai un citiem EPN dalībniekiem attiecībā uz pieeju EK tirgum. EK tarifu piedāvājums balstās uz faktiski pastāvošo situāciju – TASN, no vienas puses, un Kotonu nolīguma noteikumi, no otras puses. Jebkādas papildu tarifu koncesijas Botsvānai, Lesoto, Namībijai, Svazilendai, Mozambikai, Angolai un Tanzānijai noteiks sarunu par EPN rezultāti un minēto valstu centieni uzņemties saistības ievērot tirdzniecības noteikumus. Tuvākajā nākotnē beznodokļu un bezkvotu režīmu nav paredzēts attiecināt uz Dienvidāfriku. Tirdzniecības, attīstības, sadarbības nolīgumam (TASN) jābūt arī par sākumpunktu sarunu uzsākšanai attiecībā uz ES preču pieeju SADC EPN tirgum. EK principā ir pret TASN tarifu paaugstināšanu ES precēm, ko eksportē uz Dienvidāfriku. EK apzinās arī to, ka Dienvidāfrikas attīstības apvienībā ( SACU ) Lesoto jāvelta īpaša uzmanība, jo tai piešķirts vismazāk attīstītās valsts statuss. Sarunu procesā tas tiks ņemts vērā. Vienpusēja un līgumiski pamatota beznodokļu un bezkvotu režīma piešķiršana Angolai, Mozambikai un Tanzānijai neatbilst PTO noteikumiem, jo tas ir pretrunā ar VVTT 24. pantā noteiktajām prasībām un tādējādi rada diskrimināciju attiecībā pret citām iniciatīvas „Viss, izņemot ieročus” līdzekļu saņēmējvalstīm. Ekonomiskās partnerības nolīgumi ir paredzēti, lai panāktu iespējami neierobežotu pieeju tirgum SADC EPN valstīm (izņemot Dienvidāfriku), vienlaikus apzinoties vajadzību izveidot ievešanas režīmu dažām jutīgām precēm. Ja kāda no valstīm izlems nepievienoties ekonomiskās partnerības nolīgumu tirgus pieejas noteikumiem, tarifu režīms attiecībā uz šo valsti tiks pamatots uz vienpusēju ES vispārējo preferenču sistēmas (VPS) režīmu (iniciatīva „Viss, izņemot ieročus”, kamēr ir piešķirts vismazāk attīstītās valsts statuss) vai Dienvidāfrikas gadījumā, uz TASN noteikumiem. Jaunie jautājumi Attiecībā uz nolīguma darbības jomu nākotnē EK uzskata, ka EPN nevar iekļaut tikai noteikumus par tirgus pieeju un neņemt vērā visas atsauces uz piedāvājuma jomu saistību regulējumu (piemēram, pakalpojumi, investīcijas, valsts iepirkums, tirdzniecības veicināšana, intelektuālā īpašuma tiesības, konkurence, nodarbinātība un vide). Minētie jautājumi ir pamats ilgtspējīgai EPN attīstībai un vajadzīgi, lai sasniegtu dziļāku reģionālo integrāciju. Ja kādā no minētajām jomām kapacitātes trūkums draud sarežģīt saistību īstenošanu, jāapsver atbilstoši pasākumi no sadarbības instrumentu klāsta, jo īpaši Kotonu nolīgums vai dalībvalstu, vai citu ziedotāju programmas. Ja ir skaidra apņemšanās ievērot noteikumus, var tikt sniegts atbalsts. EK uzskata, ka pakāpeniska metode var palīdzēt definēt pieņemamu risinājumu. Pirmkārt, mērķis ir vērst uzmanību uz noteikumiem, kas nosaka tirdzniecību tādās jomās kā pakalpojumi, investīcijas un tirdzniecības veicināšana, un ņemt vērā citus ar tirdzniecību saistītus noteikumus plašākā mērogā. EPN un TASN Visbeidzot EK piekrīt, ka sarunu procesam jābūt racionālākam. Abiem TASN pārskatiem (ciktāl tie attiecas uz tirdzniecības jautājumiem) un EPN sarunām jābūt vienam procesam, jāvienojas un skaidri jānosaka tehnisko darbinieku un augstākā līmeņa ierēdņu tikšanās plāns, lai nodrošinātu, ka SADC valstu kapacitāte nav pārslogota. 2006. gada beigās varētu organizēt ministru tikšanos, lai sniegtu politiskās norādes par šo procesu.